钦定古今图书集成/历象汇编/岁功典/第055卷 > 自梅趣汀行小路墝埆危甚六月十一日宿金
## 钦定古今图书集成/历象汇编/岁功典/第055卷 > 自梅趣汀行小路墝埆危甚六月十一日宿金

沙寺　　　　　　　　　　　　李纲。

触热过梅川，墝嶅鸟道边。林深晴有雾，土旷昼稀烟。
略彴横溪小，蓝舆碍石偏。乱蝉鸣翳荟，叠涧泻潺湲。
闽岭虽近止，江乡犹渺然。何曾愁瘴疠，只是怯危颠。
借问劳形役，何如稳晏眠。遭时正艰棘，赋分自回邅。
巳幸生还里，宁辞险著鞕。夜凉栖野寺，相对月婵娟。